เซ็นแล้วเรียบร้อย! “สปริงนิวส์” ร่วมเป็นพันธมิตร CNN
เซ็นแล้วเรียบร้อย! "สปริงนิวส์" ร่วมเป็นพันธมิตร CNN
25 พ.ย. 2559

บริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS ระบุว่า เมื่อวันที่ 24 พฤศจิกายน 2599 บริษัท สปริงนิวส์ คอร์ปอเรชั่น จำกัด (สปริงนิวส์) ซึ่งเป็นบริษัทย่อยของบริษัท (บริษัทถือหุ้นอยู่ในสัดส่วนร้อยละ 99.99) ได้ลงนามในข้อตกลงความร่วมมือพันธมิตรและคำปรึกษา ระหว่าง บริษัทสปริงนิวส์ คอร์ปอเรชั่น จำกัดกับ บริษัท เทอเนอร์ บรอดแคสติ้ง ซิสเต็ม เอเชีย แปซิฟิค อิงค์ ซึ่งเป็นผู้บริหารสถานีโทรทัศน์ ซีเอ็นเอ็น อินเตอร์เนชั่นแนล ในภูมิภาคเอเชีย-แปซิฟิค (สถานีโทรทัศน์ ซีเอ็นเอ็น) เพื่อออกอากาศ รายการ และเนื้อหาจากสถานีโทรทัศน์ CNN ตลอดจนการเป็นที่ปรึกษาให้กับสปริงนิวส์ เพื่อให้ความร่วมมือเป็นไปอย่างมีประสิทธิภาพ และภายใต้ความร่วมมือ สถานีโทรทัศน์ ซีเอ็นเอ็นสามารถใช้ข้อมูลเนื้อหาและรายการของสปริงนิวส์
ทั้งนี้เพื่อเสริมสร้างความแข็งแกร่งในการรายงานข่าวเกี่ยวกับประเทศไทยของสถานีโทรทัศน์ ซีเอ็นเอ็น ตั้งแต่ 1 มกราคม 2560 เป็นต้นไปซึ่งการแลกเปลี่ยนเนื้อหาในรูปแบบนี้ถือเป็นครั้งแรกในเอเชีย